Eidet kraftverk

Eidet kraftverk er et vannkraftverk i Skien sentrum i Telemark fylke. Kraftverket ble satt i drift i 1960 og utnytter et fall på 5 meter fra Hjellevannet til Bryggevannet. Kraftverket er et elvekraftverk. Sør for verket, i samme fall, ligger det mye større Klosterfoss kraftverk. Det er installert tre aggregater, to francisturbiner på 600 kW og en kaplanturbin på 1,2 MW. Opprinnelig effekt var 0,6, 0,7 og 1,6 MW. Francisturbinene har 4 løpehjul på en horisontal aksling, montert åpent i inntaksbassenget. Lagrene er av tresorten pokkenholt. Samlet effekt er 2,3 MW. Midlere årsproduksjon er 17 GWh. Det var tidligere tre forskjellige eiere, og var derfor oppført som tre spearate kraftverk, Eidet, Eidet 1 og Eidet 2. I 2018 overtok Skagerak Kraft hele kraftverket. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Skagerak Kraft Se også Statkraft Arkivert 29. mars 2017 hos Wayback Machine. Laugstol Bruk, Norges første elektrisitetsverk i 1885